אדם ברודי

אדם ג'ארד ברודי (באנגלית: Adam Jared Brody; נולד ב-15 בדצמבר 1979) הוא שחקן קולנוע וטלוויזיה ומוזיקאי יהודי-אמריקאי. ידוע בעיקר בשל תפקידו בסדרת הטלוויזיה "The O.C.".

 ביוגרפיה 
אדם ברודי נולד בסן דייגו, קליפורניה שבארצות הברית למשפחה יהודית והוא אף חגג בר מצווה וחוגג את חג החנוכה. הוריו הם עורך הדין מארק אלן ברודי והמעצבת הגרפית אלרי ג'יל סיפמן, שניהם במקור מדטרויט, מישיגן. יש לו אחים תאומים צעירים, סיימון ומתיו (נולדו ב-1985). ברודי הוא בוגר בית הספר התיכון Scripps Ranch . הוא גדל בפרברי סן דייגו והעביר את זמנו בגלישת גלים. בגיל 19 החל ללמוד במכללה ציבורית ונשר לאחר כשנה. ברודי עבד בבלוקבאסטר ליד מקום מגוריו, ושם נחשף לאמנות המשחק. הוא האמין כי הוא יכול לשחק בדיוק כמו הילדים בסרטים הרבים שהוא צפה, והחליט ללמוד משחק. הוא עבר להוליווד, שכר מאמן שחקנים וחתם על חוזה.

 קריירה 
 משחק 
בשנת 2000, לאחר כשנה של אודישנים הוא הופיע בסרט הטלוויזיה של NBC "תתבגר בריידי".

בשנת 2002 קיבל את התפקיד הגדול הראשון שלו בסדרת הדרמה-קומית "בנות גילמור" בדמותו של דייב ריגלסקי, גיטריסט וחבר בלהקה של ליין שהוא גם בן זוגה.

בשנת 2003 התפרסם לקהל הרחב כאשר לוהק לסדרת הנעורים האמריקאית "The O.C.", שם שיחק את סת' כהן בן ה-17, נער חנון, מוזר וגמלוני במקצת. תפקיד זה פרסם את ברודי והפך אותו לשחקן אהוד ופופולרי. ברודי היה הבחור הראשון שהופיע על שער המגזין "Elle" לנוער. על פי הדיווחים, ברודי אלתר כמה מהדיאלוגים הקומיים של הדמות. בשנה זו גם שיחק בסרט "גרינד", ובוידאו קליפ לשיר "Too Bad About Your Girl" של להקת הרוק "The Donnas".

בשנת 2005 הופיע בתפקיד משני בסרט "מר וגברת סמית" בהפקתו של ארנון מילצ'ן, לצידם של בראד פיט ואנג'לינה ג'ולי. בנוסף, גילם תפקיד קטן של עוזר אולפן הפקות בהוליווד בסרט "תודה שעישנתם" שביים ג'ייסון רייטמן.

בשנת 2007 כיכב בסרט "לך תבין נשים" לצידן של מג ריאן וקריסטן סטיוארט.
בפברואר 2007, ירדה ".The O.C" מהמרקע לאחר 4 עונות, וברודי עבר להתמקד במשחק בקולנוע. באותה שנה, הוא הופיע בסרטים "עשרת הדיברות" ו"סמיילי פייס".

בשנת 2009, שיחק בסרטים "מוות באהבה" ו"הגוף של ג'ניפר" לצידה של מייגן פוקס. בשנת 2010 השתתף בסרט הקומי של קווין סמית' "שוטרים על הפנים" בכיכוב של ברוס ויליס, ולאחר מכן בסרט "הרומנטיקנים". באפריל 2010 פורסם שברודי יגלם את הבלש הוס בסרט "צעקה 4", ששוחרר לאקרנים שנה לאחר מכן באפריל 2011.

בשנת 2013 כיכב בסרט ההרפתקאות "ברוכים הבאים לג'ונגל", ובטלוויזיה גילם את תפקידו של נייט האייט בעונה השנייה של הסדרה הקומית  ואת טד רפפורט בעונה החמישית של קומדיית המצבים "הליגה".

בשנת 2014 שיחק לצד אשתו לייטון מיסטר בסרט "שותפות לחיים".

בשנים 2015 שיחק בסרט "לשכב עם אחרים", ושיחק בתפקיד הראשי בסדרת הרשת "בילי ובילי" לצד ליסה ג'ויס. בשנת 2017 שיחק בתפקיד ראשי בקומדיית האקשן "תרגיל לשוטרים מתחילים", שכתב וביים דקס שפרד.

בשנת 2019 גילם את דמותו הבוגרת של פרדי פרימן בסרט גיבורי-העל "שהאזאם" בכיכובו של זאקרי לוי. בנוסף, שיחק לצד אנדי מקדואל בקומדיה השחורה "מי שעומד מאחורי". גם התארח בפרק הסיום של העונה הראשונה של הסיטקום "חד הוריים", ברשת ABC בו מככבת אשתו לייטון מיסטר. בפברואר החל לשחק בסדרת הדרמה הדיסטופית הבריטית "נקודת זינוק", בתפקיד מקס לרסן.

בשנת 2024 גילם את הרב נואה רוקלוב בסדרה של נטפליקס, "רק לא זה", לצד קריסטן בל.

 מוזיקה 
ברודי חובב מוזיקת אינדי, ואף גרם ללהקות אהובות עליו כמו דת' קאב פור קיוטי, Rooney ועוד להופיע בתוכנית ".The O.C" ובכך עזר להם להתפרסם. מנגן על תופים בלהקה "Big Japan" עם השחקן בראט האריסון, שהופיע בהופעת אורח ב-"The O.C". ברודי כותב תסריטים ושירים בזמנו הפנוי והוא חבר בלהקה.

 חיים אישיים 
ברודי יצא עם השחקנית רייצ'ל בילסון, אשר שיחקה לצידו בסדרה ".The O.C" למשך שלוש שנים, והקשר נגמר בדצמבר 2006.

בנובמבר 2013 התארס לבת זוגו לייטון מיסטר לאחר שלוש שנות זוגיות, ובפברואר 2014 השניים נישאו בטקס פרטי ומצומצם. בתם הבכורה נולדה ב-4 באוגוסט 2015, ובנם נולד בספטמבר 2020. נכון ל-2021 המשפחה מתגוררת בלוס אנג'לס.

 פילמוגרפיה 
 קולנוע 
שנהסרטתפקידהערות1999Random Acts of Violenceסטודנט2001החיים על פי ספנסרטומי2002הצלצולקאלן2003גרינדדסטין נייטMissing Brendanפטריק קלדן2005מר וגברת סמית'בנג'מין דנזתודה שעישנתםג'ק ביין2007לך תבין נשיםקרטר וובSmiley Faceסטיב הדילרעשרת הדיברותסטיבן מונטגומרי2008מוות באהבהסוכן כישרונות2009הגוף של ג'ניפרניקולאי וולף2010שוטרים על הפניםברי מנגולדהרומנטיקניםג'ייק2011עלמות במצוקהצ'רלי ווקרThe Orangesטובי וולינגצעקה 4רוס הוס2012דרושה חברה לסוף העולםאווןRevenge for Jolly!דני פידאזו2013איסוף מזוודותסםלאבלייסהארי רימסSome Girl(s)הגברברוכים הבאים לג'ונגלכריס2014התבגרות ושקרים אחריםרוקסשותפות לחייםטיםלחשוב כמו גבר 2אייזק2015לשכב עם אחריםסם2016Showing Rootsבאדיוגה הוזרזאיצ'הבוד2017תרגיל לשוטרים מתחיליםקליי אלןBig Bearאריק2018Isabelleמאט קיין2019מי שעומד מאחורי...דניאל לי דומאסשהאזאםפרדי פרימן2020פעם בלש, תמיד בלשאייב אפלבאוםצעירה מבטיחהג'רי2022הדרקון של אבא (אנ')בובדיבוב 2023שהאזאם! 2: זעם האליםפרדי פרימןנהר הפרא (אנ')טרבורמעשייה אמריקאיתווילי

 טלוויזיה 
שנהסדרהתפקידהערות2000Growing Up Bradyבארי ויליאמססרט טלוויזיה של NBCלא לבושהלוקאס3 פרקים2001–2000להתחיל מחדש (אנ')קופ3 פרקים2002–2000מפעל הנקניקיותזאק אלטמן13 פרקים2001, 2004ככה זה בחייםבריאן2 פרקים2003–2002בנות גילמורדייב ריגלסקי9 פרקים2007–2003The O.C.סת' כהןתפקיד ראשי; (4 עונות); 92 פרקים2011Good Vibesוודי סטוןדיבוב; 12 פרקים2013אהבה בוערתמקס10 פרקיםנייט3 פרקיםהליגהטד רפפורט4 פרקים2015Billy and Billieבילי ג'ונס11 פרקים2018–2016סטארט אפניק טאלמןתפקיד ראשי; (3 עונות); 30 פרקים
גם מפיק2018Urban Mythsג'ק למוןפרק: "Marilyn Monroe and Billy Wilder"2019נקודת זינוקמקס לרסן4 פרקים2020–2019חד הורייםדרק5 פרקים2022פליישמן בצרותסת'מיני-סדרה2024רק לא זהנואהתפקיד ראשי; סדרת טלוויזיה של נטפליקס

 פרסים ומועמדויות 
פרסשנהקטגוריהסדרה/סרטתוצאהמקורפרס גלובוס הזהב2025השחקן הטוב ביותר בסדרת קומדיה או סדרה מוזיקליתרק לא זה פרס אמי לבידור בפריים טיים2025השחקן הראשי הטוב ביותר בסדרת קומדיהרק לא זהפרס בחירת מבקרי הטלוויזיה2026השחקן הטוב ביותר בסדרת קומדיהרק לא זהפרס סטלייט2025השחקן הטוב ביותר בקומדיה או סדרה מוזיקליתרק לא זהפרס בחירת הנוער2004שחקן טלוויזיה: דרמהThe O.C. שחקן טלוויזיה: פריצת השנה 2005טלוויזיה: כימיה שחקן טלוויזיה: דרמה 2006 2010שחקן קולנוע: סרט אימה/מותחןהגוף של ג'ניפר 

קישורים חיצוניים

הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:מוזיקאים יהודים אמריקאים
קטגוריה:מתופפים אמריקאים
קטגוריה:קומיקסאים אמריקאים
קטגוריה:מתופפים יהודים
קטגוריה:קומיקסאים יהודים
קטגוריה:זוכי פרס בחירת הנוער
קטגוריה:אמריקאים שנולדו ב-1979